LG Electronics prezidenti va texnik direktori CES 2019 ochilishida nutq so‘zladi

Doktor I.P.Park iste’molchilar kundalik hayotiga sun’iy intellektning ustuvor jihatlarini kiritishdagi yangi yondashuvlar haqida so‘zladi.
LG Electronics (LG) prezidenti va texnik direktori I.P.Park CES 2019 ko‘rgazmasi ochilishida nutq so‘zladi. Doktor Parkning navbatdagi chiqishi 2019-yilning 7-yanvar kuni mahalliy vaqt bilan soat 18:30 da AQShning Nevada shtati Las-Vegas shahridagi MGM Park Theater’da bo‘lib o‘tadi.
CES ochilishida LG vakillarining birinchi chiqishida doktor Park “Sun’iy intellekt eng yaxshi hayot uchun” konsepsiyasini taqdim etadi va sun’iy intellekt qanday qilib iste’molchilar hayotini o‘zgartirishiga yangicha qarashni namoyon qiladi, bunda u asosiy uch tamoyilga asoslanadi: Rivojlanish, Biriktirish va Ochiqlik. U innovatsion sun’iy intellekt qanday qilib uyda, yo‘lda va ofisda foydalanuvchi tajribasini boyitishi haqida so‘zlab beradi. Sun’iy intellekt hayotning barcha jabhalariga ta’sir qilishini tasavvur qilgan holda doktor Park shuningdek qanday qilib LG tovarlar ishlab chiqaruvchidan turmush tarzini o‘zgartiruvchi innovator-kompaniyaga aylanish jarayonini boshdan kechirayotib, sun’iy intellektni rivojlantirishda birinchi bo‘lib qolayotganiga izoh beradi.
LG Electronics prezidenti va texnik direktori, doktor Park innovatsion sun’iy intellektni kompaniya o‘sishining asosiy manbai sifatida rivojlantirish tashabbuskori bo‘ldi. Iste’molchi elektronika, avtomatlashtirilgan robototexnika, telekommunikatsiyalar va dasturiy ta’minotga oid ishlanma hamda tadqiqotlar bo‘yicha 30 yillik tajribaga ega doktor Park dunyoning eng yetakchi texnik rahbarlaridan biri sifatidagi yutuqlari bilan mashhur. U an’anaviy qurilmaviy yo‘naltirilgan texnologiyalar va eksponensial dasturiy yo‘naltirilgan texnologiyalarni bilashtirish yo‘li bilan innovatsiyalar tatbiq etish uchun eng yirik R&D jamoalar bilan ishlagan.
“CES 2019 kundalik mahsulotlar va servislarga sun’iy intellektni tatbiq qilish va rivojlantirishda burilish nuqtasi bo‘ladi, - deydi doktor Park.
— Bizning LG‘dagi strategiyamiz hayot uslubiga yo‘naltirilgan sun’iy intellektli ilovalar hisobiga kutilayotganidanda ortiq natija ko‘rsatish va iste’molchilar hayotini yaxshilash. Men bu konsepsiyani CES sahnasidan rivojlantirishni rejalashtiryapman”.
Iste’molchilar Texnologiyalari Uyushmasi prezidenti va ijrochi direktori Gari Shapiro shunday deydi: “LG – bu barcha yirik sanoatlarga (tibbiyot texnologiyalaridan boshlab to qishloq xo‘jaligi, muhandislik va boshqalargacha) ta’sir ko‘rsatadigan sun’iy intellekt inqilobidagi global kuchga ega ilg‘or stansiya. Biz CES 2019 sahnasida doktor Parkni va CES ochilishida LG‘ning ilk chiqishini intizorlik bilan kutib qolamiz. Uning uylarimiz, biznesimiz va hamjamiyatimizni qayta belgilab beruvchi bo‘lajak sun’iy intellektga doir qarashlari haqida ma’lumot olish imkonini sabrsizlik bilan kutyapmiz”.
CES 2019 ko‘rgazmasida bizning hayotimizni o‘zgartiruvchi texnologiyalar namoyish etiladi, 20 mahsulot toifasida 4500 nafar ishtirokchi qatnashadi, qanday yashayotganimiz, ishlayotganimiz va o‘ynayotganimizga doir qarorlar ham shular jumlasidandir. Shou 5G ulanish, sun’iy intellekt, to‘ldirilgan va virutal reallik, aqlli uy, aqlli shahar, mashina intellekti va boshqa eng yangi texnologiyalarga kirish imkonini taqdim etadi.
LG‘ning ilg‘or mahsulotlari va servislari 2019 yilning 8-11 yanvarida Las Vegas Convention Center (LVCC)da joylashgan CES Tech East’da CES 2019 ko‘rgazmasida namoyish etiladi, markaziy xoll, 11100-stend.